|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **18.** |
| **Nastavna tema:** | **Temeljni pojmovi komunikacije** | **Broj sati izvedbe:** | **1** |
| **Sadržaj koji se obrađuje:** | **Prevencija nasilničkog ponašanja** |
| **Očekivanja međupredmetnih tema** | | | |
| osr A.2.1. Razvija sliku o sebi.  osr A.2.2. Upravlja emocijama i ponašanjem.  osr A.2.3. Razvija osobne potencijale.  osr B.2.2. Razvija komunikacijske kompetencije.  uku B.2.4. Samovrednovanje/samoprocjena  B.2.1.A Razlikuje vrste komunikacije.  odr C.2.1. Solidaran je i empatičan u odnosu prema ljudima i drugim živim bićima. | | | |
| **Ključni pojmovi:** | komunikacija, nasilje, prevencija | | |
| **Potrebno pripremiti:** | osigurati da svaki učenik može mjeriti vrijeme s pomoću sata ili štoperice. | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica najavljuje raspravu na temu komunikacije. Učenici iznose svoje stavove i iskustva o tome što su značajke dobre komunikacije.  **Središnji dio**  Učenici/učenice dijele se u skupine od po četiri učenika. Zadatak odrađuju u parovima unutar skupine. Jedan učenik iz para 1 minutu priča o svojoj obitelj dok drugi učenik sluša (možete predložiti i neku drugu temu, može govoriti o hobiju, prepričati neke događaje i sl.). Nakon 1 minute se zamijene. Nakon dvije minute u paru, učenici se zamijene s parovima iz skupine tako da je na kraju zadatka svaki član skupine pričao i slušao sve članove skupine. Nakon toga, vraćaju se u početne uloge i prepričavaju što su zapamtili od onoga što su čuli, učeniku/učenici kojeg su slušali.  **Završni dio**  Nakon završetka zadatka učenici/učenice zaključuju da je za dobru komunikaciju iznimno važno pažljivo slušati sugovornika. Za kraj ispunjavaju listić za procjenu komunikacijskih vještina.  Prilog 1 | | | |

Prilog

Tablica za procjenu komunikacijskih vještina

Upiši kvačicu u stupac DA ili NE ovisno o tome što se na tebe odnosi.

|  |  |  |
| --- | --- | --- |
| **Jesam li pozorno slušao sugovornika/sugovornicu?** | **DA** | **NE** |
| **Jesam li pokazao/pokazala zanimanje za sugovornika?** | **DA** | **NE** |
| **Jesam li sa sugovornikom uspostavio kontakt očima?** | **DA** | **NE** |
| **Imam li samopouzdanja dok govorim?** | **DA** | **NE** |
| **Je li moj govor jasan i glasan?** | **DA** | **NE** |