|  |  |  |  |
| --- | --- | --- | --- |
| **Učitelj/učiteljica:** |  | **Razred:** | **5.** |
| **Mjesto i datum izvođenja aktivnosti:** |  | **Redni broj sata** | **19.** |
| **Nastavna tema:** | **Emocije** | **Broj sati izvedbe:** | **1** |
| **Sadržaj koji se obrađuje:** | **Prevencija nasilničkog ponašanja** |
| **Očekivanja međupredmetnih tema** | | | |
| osr A.2.1. Razvija sliku o sebi.  osr A.2.2. Upravlja emocijama i ponašanjem.  osr A.2.3. Razvija osobne potencijale.  osr B.2.2. Razvija komunikacijske kompetencije  uku A.2.3. Kreativno mišljenje  uku C.2.4. Emocije  uku D.2.2. Suradnja s drugima  B.2.1.A Razlikuje vrste komunikacije. | | | |
| **Ključni pojmovi:** | emocije, osjećaji | | |
| **Potrebno pripremiti:** | ploča, projektor, papir, pribor za pisanje | | |
| **Prijedlog prikaza tijeka sata i aktivnosti učenika** | | | |
| **Uvodni dio**  Razrednik/razrednica započinje sat pitanjem „Kako se danas osjećate?” Učenici/učenice daju svoje odgovore. Razrednik/razrednica najavljuje temu sata: Emocije. Učenicima/učenicama daje zadatak nacrtati kako se osjećaju po uzoru na crtež u prilogu. Prilog 1  Kako biste lakše imenovali osjećaj zapitajte se što doživljavate u tijelu. To je zato jer su sve emocije praćene određenim promjenama u tijelu.  Razrednik/razrednica pojašnjava da emocije imaju izuzetnu važnost u međuljudskoj komunikaciji jer pomoću njih drugima šaljemo obavijest o našem unutarnjem stanju. Emocije nisu isto što i osjećaji, osjećaji su samo jedan aspekt emocionalnoga iskustva i odnose samo na naš subjektivni dojam onoga što osjećamo.  **Središnji dio**  Učenici/učenice rade u paru. Zadatak je ispisati sve emocije koje poznaju. Učenici/učenice čitaju napisano. Razrednik/razrednica pokazuje popis osnovnih emocija. Prilog 2  Pojašnjava da je prirodno imati i više emocija odjednom. Emocije nisu dobre ili loše. One su ugodne i neugodne. Njima možemo upravljati. Emocije treba izražavati na prikladan način kako ne bismo dolazili u komunikacijske probleme koji mogu biti izvor sukoba i nasilja. Svakako trebamo naučiti osloboditi se neugodnih emocija na prikladan način. To može biti razgovor s osobom od povjerenja, sport, pjevanje, sviranje, slikanje…Učenici/učenice dobiju zadatak sa svojim parom porazgovarati o nekim situacijama u kojima su imali neugodne emocije i kako su ih prevladali.  **Završni dio**  U završnom dijelu učenici/učenice dobiju zadatak za svaku od osnovnih emocija Prilog 2, nacrtati lice koje odražava zadanu emociju. Na kraju sata prikupljene radove izložimo na razrednom panou. | | | |

Prilog 1



Prilog 2

**SREĆA**

**TUGA**

**STRAH**

**LJUTNJA**

**IZNENAĐENJE**

**GAĐENJE**